laion/Wikipedia-Exotic huggingface dataset:
יחסי אוסטרליה – אל סלוודור

יחסי אוסטרליה–אל סלוודור הם היחסים הדיפלומטיים הרשמיים שבין קהיליית אוסטרליה לבין רפובליקת אל סלוודור. אוסטרליה ואל סלוודור משתתפות שתיהן בפורום הבינלאומי לשיתופי פעולה - מזרח אסיה-אמריקה הלטינית ולוקחות בו חלק פעיל. אוסטרליה היא מדינה משקיפה בארגון סיכ"ה - Sistema de la Integración Centroamericana, מערכת האינטגרציה של מדינות מרכז אמריקה. ב-2001 הקימה הממשלה האוסטרלית את ארגון COALAR - המועצה האוסטרלית לקשרים עם אמריקה הלטינית. המועצה פעילה בכל תחומי העניין החל מעסקים, כלכלה וחינוך, עד לתיירות ושיתופי פעולה תרבותיים. באוסטרליה קיימת קהילה בולטת של אזרחי אל סלוודור. גל ההגירה העיקרי שלהם התרחש בשנים 1983–1986 בו היגרו 10,000 סלוודורים כחלק מתוכנית הומניטרית מקיפה באזור מרכז אמריקה שהיה אז בכאוס פוליטי. לאחר גל ההגירה המשיכו הסלוודורים להגר לאוסטרליה באופן מבוקר עד שהקהילה הסלוודורית התרחבה פי 2 והיום מונה 20,000 תושבים. אוסטרליה עוזרת רבות לאל סלוודור בענייני פיתוח, היות שמדובר במדינה מתפתחת ללא משאבים מיוחדים וגירעונות כספיים. אוסטרליה תרמה כ-100 מיליון דולר אמריקאי לקוסטה ריקה בין השנים 2010–2014. לאזרחי אל סלוודור ישנן הטבות רבות במערכת החינוך האוסטרלית בעת רישום אליה - הם זכאים למלגות מיוחדות ולמורים פרטיים שיעזרו וזאת רק בתקופת זמן מסוימת, אפריל עד יוני. אוסטרליה אינה מיוצגת באל סלוודור, הן בדרג השגרירות והן בדרג הקונסולרי. השגרירות המייצגת שלה באל סלוודור היא זו המצויה במקסיקו-סיטי, בירת מקסיקו. אל סלוודור מיוצגת באוסטרליה בדרג השגרירות באמצעות שגרירות רשמית שהיא מחזיקה בקנברה, בירת המדינה. אל סלוודור מיוצגת באוסטרליה גם בדרג הקונסולרי באמצעות קונסוליה שהיא מחזיקה בבולקהאם הילס, פרבר של סידני, העיר הגדולה במדינה. מדיה וקבצים בנושא יחסי אוסטרליה – אל סלוודור בוויקישיתוף El Salvador country brief, מחלקת החוץ והסחר של הקהילייה של אוסטרליה Foreign embassies and consulates in Australia, מחלקת החוץ והסחר של הקהילייה של אוסטרליה (הקישור אינו פעיל, 29 ביוני 2019)
אלכס קפרנוס

אלכסנדר פול קפרנוס האנטלי (באנגלית: Alexander Paul Kapranos Huntley; נולד ב-20 במרץ 1972) הוא מוזיקאי, זמר, כותב שירים, מפיק מוזיקלי וסופר סקוטי. קפרנוס הוא סולן וגיטריסט להקת הרוק הסקוטית "פרנץ פרדיננד", וחלק מהסופרגרופס FFS ו-BNQT. נולד ב-20 במרץ 1972 באלמונדסברי, גלוסטרשייר לאם אנגלייה ואב יווני. כשהיה ילד צעיר עבר עם משפחתו לסקוטלנד. הוא נרשם לאוניברסיטת אברדין ללימודי תאולוגיה אך נשר והשלים את התואר באוניברסיטת סטראטקלייד שבגלאזגו. בצעירותו עבד כשף, ברמן, נהג ורתך. כנער, לימד את עצמו ביחד עם חבר לנגן בגיטרה ומתחילת שנות ה-90 היה חבר במספר להקות מקומיות כגון Amphetameanies ,The Yummy Fur, ו-The Karelia. לאחר תקרית בה נעצר בטעות על ידי משטרת רוסיה בשל שמו הזהה לשם פושע, השמיט קפרנוס את שם אמו, האנטלי, משם משפחתו. בשנת 2002 הקים יחד עם חבריו פול תומסון, בוב הארדי וניק מקארת'י את להקת פרנץ פרדיננד שפרצה ב-2004 עם הסינגל "Take Me Out". הלהקה הוציאה שישה אלבומי אולפן, בהם אלבום משותף עם להקת ספארקס. בין עבודותיו כמפיק מוזיקלי, הפיק את אלבום האולפן השלישי של להקת The Cribs, אלבום הבכורה של להקת Citizens! ואלבום האולפן השני של הגיטריסט הסקוטי RM Hubbert. בספטמבר 2005 החל בכתיבת טור שבועי בנושא אוכל בעיתון הגרדיאן תחת הכותרת "Soundbites". הטור תיאר את יומן הרפתקאותיו הקולינריות בסיבוב ההופעות של פרנץ פרדיננד. בשנת 2006 ליקט את אוסף הסיפורים לספר שנקרא: Sound bites: Eating on tour with Franz Ferdinand. בדצמבר 2006 לקח חלק בתוכנית "ספר השבוע" של תחנת הרדיו BBC Four, במסגרתה הקריא את ספרו למאזיני התוכנית. ב-2008 קריין קפרנוס בסרט Edwyn Collins: Home Again של רשת BBC על הזמר אדווין קולינס. כמו כן, באותה שנה קריין בסרט הדוקומנטרי The Story of Kraftwerk של רשת BBC One. ב-2016 השתתף יחד עם עוד אמנים מקומיים בסרט הדוקומנטרי "Lost in france" העוסק בסצנת המוזיקה של גלאזגו בשנות ה-90. ב-2015 הקים את הסופרגרופ BNQT יחד עם חברי להקות טראוויס, Midlake, Band of Horses וגראנדדי, הלהקה הוציאה את אלבום הבכורה שלה, Volume 1, באפריל 2017, בו כל אמן כתב ושר שניים מהשירים. בתחילת 2019 הפיק שני שירים עבור האמנית הלונדונית מגי בראון, והופיע בקליפ לאחד מהם. לקראת אמצע 2019 הפיק מספר שירים ללהקת הבנות הלונדונית "לוס ביצ'וס". 2004: Franz Ferdinand 2005: You Could Have It So Much Better 2009: Tonight: Franz Ferdinand 2013: Right Thoughts, Right Words, Right Action 2015: FFS (ביחד עם להקת ספארקס). 2017: Volume 1 כחלק מלהקת BNQT. 2018: Always Ascending 2009: Blood: Franz Ferdinand 2009: Covers EP 2006: Sound bites: Eating on tour with Franz Ferdinand מדיה וקבצים בנושא אלכס קפרנוס בוויקישיתוף אלכס קפרנוס, ברשת החברתית אקס (טוויטר) אלכס קפרנוס, ברשת החברתית אינסטגרם אלכס קפרנוס, ברשת החברתית Goodreads אלכס קפרנוס, במסד הנתונים הקולנועיים IMDb (באנגלית) אלכס קפרנוס, באתר ספוטיפיי אלכס קפרנוס, באתר Last.fm (באנגלית) אלכס קפרנוס, באתר AllMusic (באנגלית) אלכס קפרנוס, באתר MusicBrainz (באנגלית) אלכס קפרנוס, באתר דיזר אלכס קפרנוס, באתר Discogs (באנגלית) אלכס קפרנוס, באתר Songkick (באנגלית)
הלה שלג

הִלה שלג (מכונה לעיתים גם "Frozen May"; נולדה ב-18 בפברואר 1984) היא כותבת, מוזיקאית ומשוררת ישראלית, זוכת פרס אקו"ם ע"ש עלי מוהר לעידוד פרסום היצירה לשנת 2017. שלג גדלה בכרמיאל ועברה לתל אביב בשנת 2006. החלה את דרכה באתר "במה חדשה" בתחילת שנות האלפיים. סיימה לימודי קופירייטינג במכללת ACC של תרצה גרנות, ולימודי תקשורת חזותית ב"סטודיו 6B" בתל אביב. באפריל 2015 הוציאה בהוצאה עצמית אלבום ראשון בשם "האוסף" בהפקתו המוזיקלית של יון לב. האלבום זכה במענק מקרן אקו"ם לקידום היוצר והיצירה הישראלית, סוקר ברשת, ושירים מתוכו הושמעו ברדיו ובטלוויזיה והופיעו בסדרה "אם וכאשר" ששודרה בערוץ עשר. באוקטובר 2015 התחילה פרויקט כיתובי קיר תחת ההאשטאג #הלהשלגכותבתלקיר במסגרתו היא כותבת באמצעות מכחולים וצבעי אקריליק משפטים שהגתה, על קירות במרחב הציבורי בהתכתבות עם הסביבה או בהתייחסות לגרפיטי קיים, מצלמת אותם ומעלה לרשת. המשפט שפתח את הפרויקט הוא "עשיתי המון חיים בטעויות שלי", שהפך ויראלי, ובהמשך נוספו מאות משפטים, ביניהם "פועמת פה אמת" ו"אט אט את את". תמונות מהפרויקט הוצגו בתערוכות בתל אביב ובחיפה, והוא מתעדכן באופן שבועי בפלטפורמות הרשת השונות. בשנים 2016 ו-2017 פורסמו ארבעה משיריה בגליונות 12 ו-13 של מגזין "מעין". במאי 2017 השתתפה בפרויקט Street Tardis בתחנה המרכזית החדשה של תל אביב, במסגרתו יצרה טארדיס ממשפטים שכתבה, בפורמט של מדבקת חלון ברחבת המסופים. בינואר 2018 הוציאה בהוצאה עצמית אלבום שני בשם "בָּבוּאָה" בהפקתו המוזיקלית של אורן אובסטבלום. שירים מתוכו הושמעו ברדיו. באפריל 2018 זכתה בפרס אקו"ם ע"ש עלי מוהר לעידוד פרסום היצירה, על שירים ופזמונים שכתבה. במאי 2020, בתקופת התפרצות מגפת הקורונה והסגרים, החלה את פרויקט #השבלונותשלהלהשלג, במסגרתו היא נותנת ביטוי מוחשי למשפטיה באמצעות שבלונות של אותיות וסמלים. שלג היא אחות בכורה לשלושה אחים קטנים, שניים מהם הם האמנים זיו שמח (Zivink) וארז שמח (Erezoo), הידועים בין היתר בעבודותיהם ברחוב. מדיה וקבצים בנושא הלה שלג בוויקישיתוף אתר האינטרנט הרשמי של הלה שלג הלה שלג, ברשת החברתית פייסבוק הלה שלג, ברשת החברתית אינסטגרם הלה שלג, סרטונים בערוץ היוטיוב הלה שלג, באתר בנדקמפ הזוכים בפרס אקו"ם ה-60 - נימוקי השופטים הלה שלג שרה "קיר לריק". האזינו, באתר וואלה, 26 במאי 2015 חדשות הלילה - ריאיון עם הזמרת והיוצרת הלה שלג 19.07.2015 שיריה של הלה שלג בסדרה אם וכאשר עונה 1 פרק 3 כיתובי קיר | Hila Sheleg, באתר hilasheleg (באנגלית) הלה שלג מתארחת בתכנית "שורפות שעה", באתר הרדיו הבינתחומי, ‏11 בינואר 2019 דנה ספקטור ורן שריג, באתר 103FM - האזנה לרדיו און ליין צילום כיתוב הקיר "פועמת פה אמת", באתר פייסבוק צילום כיתוב הקיר "אט אט את את", באתר פייסבוק הלה שלג מגיעה לכולי עלמא, באתר allevents.in (באנגלית) סרטון מתוך תערוכת כיתובי הקיר של הלה שלג בגלריית כולי עלמא הִלה שלג, תערוכת יחיד בגלריית מזא"ה 9 הלה שלג, ברשת החברתית אינסטגרם הלה שלג, ברשת החברתית פייסבוק STREET TARDIS - 7TH FLOOR EAST - Tel Aviv New Central Bus Station הלה שלג מתארחת בתוכנית "המגזין" בכאן 88 בעקבות הזכייה בפרס אקו"ם אהוד בנאי, ג'ירפות וחנן בן ארי בין הזוכים בפרסי אקו"ם, באתר ynet, 25 באפריל 2018 שבלונות אותיות | Hila Sheleg, באתר hilasheleg (באנגלית) שמח בדרכו, באתר כלבו – חיפה והצפון, 20 בנובמבר 2021 ארז וזיו שמח והלה שלג מציירים, כותבים ומשקרים - מגזין פורטפוליו, באתר מגזין פורטפוליו, ‏21 ביוני 2020
ג'וני האריס

האם התכוונתם ל... ג'וני האריס (כתב) – כתב ועיתונאי עצמאי ואושיית רשת עם מיליוני עוקבים רשומים. ג'וני האריס (מוזיקאי)  (אנ')  – מלחין, מפיק, מעבד מוזיקלי ומנצח יליד סקוטלנד (נולד ב-1932) ג'וני האריס (איסטאנדרס) – דמות באופרת הסבות "איסטאנדרס" ג'וני האריס (שחקן) – שחקן אנגלי (נולד ב-1974) ג'וני האריס (קומיקאי) (אנ') – שחקן וקומיקאי קנדי
דן צולר

דן צולר (נולד ב-10 בינואר 1974) הוא שחמטאי ישראלי בדרגת רב-אמן ורופא במקצועו. דן צולר זכה באליפות ישראל לנוער (עד גיל 20) ב-1990. השתתף 3 פעמים באליפות העולם לנוער, בשנת 1992 זכה במקום השלישי עד גיל 18. בשנת 1998 הוא סיים במקום השני בתחרות בינלאומית באוסטריה (ניצח ולרי ביים). בשנת 2011 קיבל דרגת רב-אמן. ב 2010 ניצח בתחרות בינלאומית באנדורה עם 7.5 נקודות מ 9 משחקים. ב 2012 ניצח בתחרות בינלאומית בבנאסקה (ספרד) עם 9 נקודות מ 10 משחקים. באליפות ישראל בשחמט 2014 צולר סיים במקום השלישי. בשנת 2017 הוא ניצח בתחרות הראשית במסגרת "שח-קיץ" בהרצליה, שבה השתתפו שישה רבי-אמנים ו-11 אמנים בינלאומיים. מדיה וקבצים בנושא דן צולר בוויקישיתוף דן צולר, באתר צ'סגיימס (באנגלית) דן צולר, באתר פיד"ה (באנגלית) דן צולר, באתר האיגוד הישראלי לשחמט ערך זה הוא קצרמר בנושא שחמטאים ובנושא ישראלים. אתם מוזמנים לתרום לוויקיפדיה ולהרחיב אותו.
יחסי אוסטרליה–פנמה

יחסי אוסטרליה–פנמה הם היחסים הדיפלומטיים הרשמיים שבין הקהילייה של אוסטרליה לבין הרפובליקה של פנמה. אוסטרליה ופנמה משתתפות שתיהן בפורום הבינלאומי לשיתופי פעולה - מזרח אסיה-אמריקה הלטינית ולוקחות בו חלק פעיל. אוסטרליה היא מדינה משקיפה בארגון סיכ"ה - Sistema de la Integración Centroamericana, מערכת האינטגרציה של מדינות מרכז אמריקה. ב-2001 הקימה הממשלה האוסטרלית את ארגון COALAR - המועצה האוסטרלית לקשרים עם אמריקה הלטינית. המועצה פעילה בכל תחומי העניין החל מעסקים, כלכלה וחינוך, עד לתיירות ושיתופי פעולה תרבותיים. לאזרחי פנמה ישנן הטבות רבות במערכת החינוך האוסטרלית בעת רישום אליה - בין החודשים אפריל ליוני הם זכאים למלגות מיוחדות ולמורים פרטיים שיעזרו. אוסטרליה עוזרת רבות לפנמה בענייני פיתוח, היות שמדובר במדינה מתפתחת ללא משאבים מיוחדים וגירעונות כספיים. אוסטרליה תרמה כ-100 מיליון דולר אמריקאי לפנמה בין השנים 2010-2014. אוסטרליה אינה מיוצגת בפנמה, הן בדרג השגרירות והן בדרג הקונסולרי. השגרירות המייצגת שלה בפנמה היא זו המצויה במקסיקו-סיטי, בירת מקסיקו. פנמה אינה מיוצגת באוסטרליה בדרג השגרירות. פנמה מיוצגת באוסטרליה בדרג הקונסולרי באמצעות קונסוליה שהיא מחזיקה בבארדוול, פרבר של סידני, העיר הגדולה במדינה. Panama country brief, מחלקת החוץ והסחר של הקהילייה של אוסטרליה Foreign embassies and consulates in Australia, מחלקת החוץ והסחר של הקהילייה של אוסטרליה
יחסי אוסטרליה–ג'יבוטי

יחסי אוסטרליה–ג'יבוטי הם היחסים הדיפלומטיים הרשמיים שבין הקהילייה של אוסטרליה לבין רפובליקת ג'יבוטי. אוסטרליה העלתה אזהרת מסע בנוגע לג'יבוטי והמליצה להיזהר במיוחד במדינה עקב: "התקפות טרור קשות ומסוכנות, עוני, ופשע נרחב." היא אף הזהירה והמליצה לא לטייל באזורים נרחבים בג'יבוטי הקרובים לגבולות עם מדינות אחרות מכיוון שאילו גבולות רגישים ומועדים לפורענות. בין שתי המדינות לא מתקיימים דיאלוגים דיפלומטיים מיוחדים. אוסטרליה אינה מיוצגת בג'יבוטי בדרג השגרירות. השגרירות המייצגת שלה בג'יבוטי היא זו המצויה באדיס אבבה, בירת אתיופיה. בנוסף, אוסטרליה מיוצגת בג'יבוטי בדרג הקונסולרי באמצעות קונסוליה שהיא מחזיקה בג'יבוטי, בירת המדינה. ג'יבוטי אינה מיוצגת באוסטרליה, הן בדרג השגרירות והן בדרג הקונסולרי. השגרירות המייצגת שלה באוסטרליה היא זו המצויה בטוקיו, בירת יפן. Djibouti, מחלקת החוץ והסחר של הקהילייה של אוסטרליה Djibouti, המלצות למסע לאוסטרלים Foreign embassies and consulates in Australia, מחלקת החוץ והסחר של הקהילייה של אוסטרליה
יחסי אוסטרליה–מונקו

יחסי אוסטרליה–מונקו הם היחסים הדיפלומטיים הרשמיים שבין הקהילייה של אוסטרליה לבין נסיכות מונקו. אוסטרליה אינה מיוצגת במונקו, הן בדרג השגרירות והן בדרג הקונסולרי. השגרירות המייצגת של אוסטרליה במונקו היא זו שנמצאת בפריז, בירת צרפת. מונקו אינה מיוצגת באוסטרליה בדרג השגרירות. מונקו מיוצגת באוסטרליה בדרג הקונסולרי באמצעות 2 קונסוליות שהיא מחזיקה בשתי הערים הגדולות ביותר במדינה: סידני ומלבורן. מדיה וקבצים בנושא יחסי אוסטרליה–מונקו בוויקישיתוף Monaco, מחלקת החוץ והסחר של הקהילייה של אוסטרליה Monaco, המלצות מסע לאוסטרלים Foreign embassies and consulates in Australia, מחלקת החוץ והסחר של הקהילייה של אוסטרליה ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.
י"א 2

י"א 2 הוא פזמון שנכתב והולחן על ידי ניר דנן והראפר טונה ובוצע על ידי טונה. השיר יצא לאור בשנת 2017 ונכלל באלבומו השני של טונה "טונהפארק". טונה (איתי זבולון) שלמד בתיכון עמל א' בפתח תקווה ביצע את השיר מנקודת מבט של בוגר מערכת החינוך המביט לאחור על תקופתו כתלמיד תיכון, שבה חווה תסכולים רבים. השיר מושר בגוף ראשון ומבטא את כאביו של הדובר כלפי תקופת התיכון. בנוסף מתלונן הדובר כלפי מערכת החינוך שלא הכינה אותו לחיי הבגרות. קטע קטן בשיר מושר בגוף שני כפנייה של צוות בית הספר לאמו של הדובר ("גברת טונה") ובה מובעות תלונות על תפקודו הלקוי כתלמיד. בשיר סומפל קטע מתוך "הבובה זהבה" של להקת החלונות הגבוהים שהולחן על ידי שמוליק קראוס. השיר הגיע בשיאו במצעד השבועי של גלגלצ למקום השלישי. במצעד העברי השנתי של גלגלצ הגיע השיר למקום ה-14, ובמצעד השנתי של רשת ג' הגיע למקום ה-22. מילות השיר "י"א 2" באתר Genius מילות השיר באתר שירונט מילות השיר וביאורן באתר Genius בן שלו, הראפר טונה חוזר לתיכון וסוגר חשבון עם המערכת, באתר הארץ, 8 באפריל 2017 נועה בדש, טופ 5: חמשת השירים הטובים ביותר של טונה באתר פרוגי, 22 במאי 2017 דורון אורסיאנו–ויטנר, ‏טונה מוציא אלבום מעולה שמוכיח שהוא מוביל את סצנת הראפ בישראל, באתר מעריב אונליין, 16 באוקטובר 2017
יחסי אוסטרליה–לסוטו

יחסי אוסטרליה–לסוטו הם היחסים הדיפלומטיים הרשמיים שבין הקהילייה של אוסטרליה לבין ממלכת לסוטו. אוסטרליה העלתה אזהרת מסע ללסוטו עקב: "רמות פשע גבוהות במיוחד, נגיפים ומחלות רבות." אוסטרליה אינה מיוצגת בלסוטו, הן בדרג השגרירות והן בדרג הקונסולרי. השגרירות המייצגת של אוסטרליה בלסוטו היא זו שנמצאת בפרטוריה, אחת מבירותיה של דרום אפריקה. לסוטו אינה מיוצגת באוסטרליה, הן בדרג השגרירות והן בדרג הקונסולרי. היא מיוצגת באוסטרליה באמצעות מסדרון בריבונות אוסטרלית באמצע הקונסוליה של לסוטו בלונדון[דרושה הבהרה], בירת הממלכה המאוחדת Lesotho, מחלקת החוץ והסחר של הקהילייה של אוסטרליה Lesotho, המלצות מסע לאוסטרלים
טטיאנה מלמד

טטיאנה מלמד (ברוסית: Татьяна Меламед‏; נולדה ב-3 בפברואר 1974) היא שחמטאית יהודייה-אוקראינית-גרמנייה, בדרגת רב-אמן לנשים. נכון לפברואר 2020, מדורגת במקום השלישי בגרמניה בין הנשים לפי מד כושר. בשנת 1994 מלמד ייצגה את אוקראינה סיימה במקום ה-9 באליפות אירופה לנוער ובשנת 1996 היא זכתה באליפות אוקראינה לנשים. בשנת 1999 הוענקה לה דרגת רב-אמן לנשים. בשנת 1996 ו-1998 היא סיימה במקום השלישי בתחרות לנשים בסנקט פטרבורג. בשנת 2001 היא זכתה בתחרות זו. בשנת 2010 מלמד היגרה לגרמניה. מלמד ייצגה את גרמניה באולימפיאדות שחמט. מדיה וקבצים בנושא טטיאנה מלמד בוויקישיתוף טטיאנה מלמד, באתר צ'סגיימס (באנגלית) טטיאנה מלמד, באתר פיד"ה (באנגלית) Melamed, Tatiana - Women's Chess Olympiads, באתר אולימפבייס (באנגלית) ערך זה הוא קצרמר בנושא שחמטאים. אתם מוזמנים לתרום לוויקיפדיה ולהרחיב אותו.
בדמינטון באולימפיאדת הנוער בואנוס איירס (2018)

טורנירי הבדמינטון באולימפיאדת הנוער בואנוס איירס (2018) התקיימו בטכנפוליס בין ה-7 ל-12 באוקטובר 2018. התחרויות הורכבו מטורניר נערים וטורניר נערות, בהשתתפות 32 ספורטאים לכל מגדר. בנוסף, התקיים טורניר קבוצות מעורב שהורכב משמונה קבוצות. כל קבוצה הורכבה מארבעה נערים וארבעה נערות מלאומים שונים. ההעפלה היא אישית והמכסה ניתנת לספורטאים עצמם. כל הספורטאים המשתתפים בטורניר נדרשים לציית להוראות האמנה האולימפית במלואם, כולל חוק 41 המחייב את הספורטאים להיות בעלי אזרחות של המדינה אותה הם מייצגים. כל הספורטאים המשתתפים בטורניר נדרשים להיות בני 15 עד 18, בזמן המשחקים (תאריך הלידה בין ה-1 בינואר 2000 ל-31 בדצמבר 2003). הוועד האולימפי הבינלאומי והפדרציה העולמית לבדמינטון סיכמו ש-32 ספורטאים יעפילו לכל טורניר. כל נבחרת לאומית יכולה לשלוח ספורטאי אחד מכל מגדר אלא אם שני הספורטאים דורגו בארבעת המקורות הראשונית בדירוג העולמי לנוער של הפדרציה העולמית לבדמינטון ב-3 במאי 2018. 32 מכסות לכל טורניר יחולקו באופן הבא: מכסה בודדת ניתנה למדינה המארחת, ארגנטינה. ארבע מכסות יחולקו כהקצאה עולמית. יתר, 27 המכסות, יחולקו בהתאם לדירוג העולמי לנוער של הפדרציה העולמית לבדמינטון כפי שפורסם ב-3 במאי 2018. הדירוג העולמי לנוער של הפדרציה העולמית לבדמינטון עבור העפלה לטורניר האוליפי יהיה מבוסס על התוצאות שהושגו בין ה-3 באפריל 2017 ל-29 באפריל 2018. ברשימת העפלה יהיה יצוג לכל אחת מחמש היבשות: אמריקה, אירופה, אסיה, אפריקה ואוקיאניה. ספורטאים שזכאים למכסה באמצעות הייצוג העולמי נחשבים כמייצגים של היבשת. בהתאם לכך, אפ בחלוקת המכסות הראשונית אין ייצוג ליבשת מסוימת, הספורטאים הנמצאים בדירוג הגבוהה ביותר מאותה יבשת בדירוג העולמי לנוער יהיה זכאי לקבלת המכסה. אולם, אם אין ספורטאי מיבשת מסוימת, ההקצאה למכסה תועבר לספורטאי הזכאי הבא בתור ללא כל התחשבות ליבשת אליה הוא משתייך. כל הזמנים הם לפי הזמן המקומי (UTC-3) מדיה וקבצים בנושא בדמינטון באולימפיאדת הנוער בואנוס איירס בוויקישיתוף הוועד האולימפי הבינלאומי והפדרציה העולמית לבדמינטון (29 ביוני 2017). "Qualification System – Youth Olympic Games Buenos Aires 2018 - Badminton" (PDF) (באנגלית). אורכב מ-המקור (PDF) ב-2018-04-18. נבדק ב-26 במאי 2018. {{cite web}}: (עזרה) הפדרציה העולמית לבדמינטון (3 במאי 2018). "BWF JUNIOR WORLD RANKING – 03 MAY 2018 - Players Invited for Youth Olympic Games MEN'S SINGLES" (PDF) (באנגלית). נבדק ב-26 במאי 2018. {{cite web}}: (עזרה) הפדרציה העולמית לבדמינטון (3 במאי 2018). "BWF JUNIOR WORLD RANKING – 03 MAY 2018 - Players Invited for Youth Olympic Games WOMEN'S SINGLES" (PDF) (באנגלית). נבדק ב-26 במאי 2018. {{cite web}}: (עזרה) Buenos Aires 2018 - Official Results Book - Badminton (באנגלית). הוועדה המארגנת של אולימפיאדת הנוער בואנוס איירס. 12 באוקטובר 2018. p. 11. נבדק ב-20 ביוני 2020. {{cite book}}: (עזרה)
דגל נגורנו קרבאך

דגל נגורנו קרבאך הוא דגלה הלאומי של רפובליקת נגורנו קרבאך. הדגל אומץ ב-2 ביוני 1992. עיצובו הוא טריקולור המורכב משלושה פסים אופקיים בצבעים אדום, כחול וכתום, בדומה לדגל ארמניה. הטריקולור מוטען בדוגמה משוננת בצבע לבן המסמלת את ההפרדה של נגורנו קרבאך מארמניה והשאיפה להתאחד עם המולדת ארמניה. הדוגמה הלבנה מסמלת גם את המורשת הארמנית, התרבות ואוכלוסיית האזור ומייצגת את נגורנו קרבאך כאזור מופרד של ארמניה בעזרת הצורה המשולשת והזיגזג. הדוגמה הלבנה דומה גם לדוגמות המופיעות בשטיחים מקומיים, סמל לזהות לאומית. דגל ארמניה מדיה וקבצים בנושא דגל נגורנו קרבאך בוויקישיתוף נגורנו קרבאך, באתר דגלי העולם ערך זה הוא קצרמר בנושא סמלים. אתם מוזמנים לתרום לוויקיפדיה ולהרחיב אותו.
מונדיאליטו 2016 (כדורגל חופים)

מונדיאליטו 2016 בכדורגל חופים היה טורניר כדורגל חופים, שנערך בחוף "פראיה דה קרקולוס" בקשקאיש, פורטוגל בין התאריכים 29 ביולי ל-31 ביולי 2016. התחרות כללה ארבע נבחרות שהתחרו ביניהן בשיטת ראונד רובין (שיטה שבה כל נבחרת פוגשת את כל הנבחרות האחרות). פורטוגל פורטוגל (מארחת) הרפובליקה העממית של סין סין ארצות הברית ארצות הברית ברזיל ברזיל כדורגל חופים מונדיאליטו אליפות אירופה בכדורגל חופים האתר הרשמי של כדורגל החופים מונדיאליטו 2016 בכדורגל חופים
מונדיאליטו 2014 (כדורגל חופים)

מונדיאליטו 2014 בכדורגל חופים היה טורניר כדורגל חופים, שנערך בחוף "פראיה דה באיה" באספיניו, פורטוגל בין התאריכים 25 ביולי ל-27 ביולי 2014. התחרות כללה ארבע נבחרות שהתחרו ביניהן בשיטת ראונד רובין (שיטה שבה כל נבחרת פוגשת את כל הנבחרות האחרות). פורטוגל פורטוגל (מארחת) הונגריה הונגריה ארצות הברית ארצות הברית יפן יפן כדורגל חופים מונדיאליטו אליפות אירופה בכדורגל חופים האתר הרשמי של כדורגל החופים מונדיאליטו 2014 בכדורגל חופים
פנדה צ'ינלינג

פנדה צ'ינלינג (שם מדעי: Ailuropoda melanoleuca qinlingensis) היא תת-מין של הפנדה הענקית שהתגלתה בשנות ה-60, אך לא הוכרה כתת-מין עד שנת 2005. פנדת צ'ינלינג היא תת-מין אחד מתוך שניים של פנדת הענק. כמו כן, היא שונה מתת-המין השני בכך שהגולגולת שלה קטנה יותר, צבע הפרווה שלה הוא חום בהיר-כהה (ולא שחור-לבן כמו שהפנדה מזוהה איתם), והגוף שלה קטן יותר. כיום ישנן 200–300 פנדות צ'ינלינג החיות בטבע. ב-30 באוגוסט 1989, נקבה מתת-המין בשם דן-דן נתפסה והובאה לגן החיות של שיאן להזדווג עם פנדה מתת-המין השני. הצאצאים שנולדו היו בצבעים שחור-לבן, אך ככל שהתבגרו צבעם התחיל לדהות ולהפוך לחום. על פי דיווחים דן-דן ילדה שלושה גורים שמתו זמן קצר לאחר הלידה. כמו כן, דן-דן נפטרה בשנת 2000. תפוצת תת-המין מוגבל להרי צ'ינלינג (ומכאן שמם), בגובה של 1300–3000 מטרים. ישנה השערה לגבי צבעם של הפנדות, שאומרת שהצבע הוא תוצאה של רבייה מכיוון שאוכלוסיית הפנדות סגורה לסחף גנטי וזה עלול להביא לשימור המוטציה האחראית על הצבע. מדיה וקבצים בנושא פנדה צ'ינלינג בוויקישיתוף פנדה צ'ינלינג, באתר NCBI (באנגלית) ערך זה הוא קצרמר בנושא יונקים. אתם מוזמנים לתרום לוויקיפדיה ולהרחיב אותו.
יחסי אוסטרליה–טג'יקיסטן

יחס אוסטרליה–טג'יקיסטן הם היחסים הדיפלומטיים הרשמייםשבין הקהילייה של אוסטרליה לבין רפובליקת טג'יקיסטן. אוסטרליה העלתה אזהרת מסע בנוגע לטג'יקיסטן וממליצה לא לבקר בכל אזור מזרח המדינה ובאזור הגבולות, הנימוק לאזהרה באזור הגבול עם אפגניסטן הוא: "הסכסוך הטליבאני-ממשלתי שמתקיים באפגניסטן וזליגתו לאזור הגבול הטג'יקי." הנימוק לאזהרה באזור הגבול עם קירגיזסטן ואוזבקיסטן הוא: "פשע רב ביותר, ללא אכיפה." במזרח המדינה אסור לבקר עקב אלימות רבה באזור. אזרחי אוסטרליה ואזרחי טג'קיסטן זקוקים לאשרה כדי להיכנס האחד למדינה של השני. טג'יקיסטן אינה מיוצגת באוסטרליה באף דרג, הן בדרג השגרירות והן בדרג הקונסולרי. אוסטרליה אינה מיוצגת בטג'יקיסטן באף דרג, הן בדרג השגרירות והן בדרג הקונסולרי. השגרירות המייצגת של אוסטרליה בטג'יקיסטן היא זו המצויה במוסקבה, בירת רוסיה. Tajikistan, מחלקת החוץ והסחר של הקהילייה של אוסטרליה Tajikistan, המלצות מסע לאוסטרלים
יחסי אוסטרליה–הוותיקן

יחסי אוסטרליה–הוותיקן הם היחסים הדיפלומטיים הרשמיים שבין הקהילייה של אוסטרליה לבין הכס הקדוש הפועל מקריית הוותיקן כישות טריטוריאלית עצמאית. אוסטרליה והכס הקדוש מקיימים יחסים דיפלומטיים החל משנת 1973, ויחסים אקומניים החל משנת 1914. ימי השנה ה-40 וה-100 לכל אחד משני סוגי היחסים בין שתי הישויות נערכו באוסטרליה בשנת 2014. הכס הקדוש מחזיק שגרירות בקנברה החל משנת 1973. החל משנת 2008 אוסטרליה מחזיקה שגרירות ברומא ושגריר תושב בוותיקן. המהלך נתן לאוסטרליה את האפשרות לנהל עם הוותיקן דיאלוג בנוגע לביטחון גלובלי ואזורי, חופש דת, הלגיטימיות של אמונות ודתות שונות מן הנצרות, ותפקידה של הדת בפוליטיקה הכלל עולמית. אוסטרליה מיוצגת בוותיקן באמצעות שגרירות שהיא מחזיקה באופן רשמי בקריית הוותיקן, אך בפועל ממוקמת על גבול הוותיקן-איטליה,[דרושה הבהרה] בשטחה המוניציפלי של העיר רומא, בירת איטליה. הוותיקן מיוצגת באוסטרליה באמצעות שגרירות שהיא מחזיקה בקנברה, בירת המדינה. Holy See, The country brief, מחלקת החוץ והסחר של הקהילייה של אוסטרליה WELCOME TO THE AUSTRALIAN EMBASSY TO THE HOLY SEE, אתר השגרירות, דף הבית
יחסי אוסטרליה–טובאלו

יחסי אוסטרליה–טובאלו הם היחסים הדיפלומטיים שבין הקהילייה של אוסטרליה לבין טובאלו. אוסטרליה עוזרת לטובאלו להגדיל את כוח העבודה במדינתה על ידי חלוקת מלגות חלקיות ללימודים לטובאלואנים רבים. כל שנה אוסטרליה מעניקה ל-15 מלגות מלאות ללימודים באוניברסיטאות ברחבי אוסטרליה ואיי האוקיינוס השקט. המלגות שמעניקה אוסטרליה מתמקדות בתחומים חשובים להתפתחותה של טובאלו כגון: בריאות, חינוך, חזאות, משפטים, דוברות, כלכלה ושינויי האקלים והסביבה בכדור הארץ. אוסטרליה מפעילה תוכנית מתנדבים שנוסעים לטובאלו לחיות שם את חייהם ולעזור בפיתוח המדינה. המדינות חתמו על "הסכם האיחוד" עם אוסטרליה שיאפשר למעשה לתושבי טובאלו להימלט למדינה השכנה במקרה של שקיעת האיים בעקבות שינוי אקלים. ההסכם עצמו נחתם בנובמבר 2023 והיווה סלע מחלוקת בתוך האיים עצמם. על פי ההסכם מדי שנה כ-280 מ-11 אלף תושבי טובאלו יוכלו לעבור להתגורר באוסטרליה גם מבלי שהאי כולו ישקע. בתמורה בהסכם קיים סעיף המאפשר לאוסטרליה הטלת וטו על כל הסכם ביטחוני אליו תגיע טובאלו עם מדינה אחרת. אוסטרליה מיוצגת בטובאלו בדרג השגרירות באמצעות שגרירות רשמית שהיא מחזיקה בפונאפוטי, בירת המדינה. טובאלו אינה מיוצגת באוסטרליה בדרג השגרירות. טובאלו מיוצגת באוסטרליה באמצעות קונסוליה שהיא מחזיקה במדינה. Tuvalu country brief, מחלקת החוץ והסחר של הקהילייה של אוסטרליה https://www.kan.org.il/content/kan-news/global/734816/
היא רק רוצה לרקוד

"היא רק רוצה לרקוד" הוא שיר שכתב והלחין דורון מדלי וביצעו בדואט עומר אדם ומשה פרץ. השיר יצא לאור ביולי 2015 ונכלל במופע המשותף "מהפכה" של עומר אדם ומשה פרץ, בשיתוף רקדני "SPIRIT OF THE DANCE". השיר במקצב אירי בליווי כינורות, עוסק בבחורה שדבר לא מעניין אותה מלבד לרקוד. בתחילת השיר פונה קול נשי (של הדוגמנית ההולנדית קים פינסטרה שהתארחה באותה העת אצל המפיק הנרי, שעיבד את השיר) לשניים ואומרת: "משה, עומר, אני רוצה לרקוד", כמו כן בסוף השיר היא פונה אליהם "רגע, פיניטו"? השיר הושמע באליפות אירופה בהתעמלות אמנותית כאשר מתעמלות נבחרת ישראל ביצעו תרגיל לצליליו, וכן באולימפיאדת ריו דה ז'ניירו (2016) ובתחרויות נוספות מחוץ לישראל. אדם מבצע את השיר בהופעותיו במחרוזת שראשיתה פנייתה לקהל: "תוציאו טלפונים, פתחו ת'סטורי רגע" ולאחריה מזמזם את נעימת השיכורים שהלחין יוני רועה. במצעד העברי השנתי לשנת התשע"ו (2016) של גלגלצ הגיע השיר למקום השלישי. בשנת 2018 זכה השיר במקום הראשון במצעד שארגן רדיו ללא הפסקה לרגל 70 שנה למדינת ישראל. נכון לדצמבר 2021 השיר השיג 47 מיליון צפיות ביוטיוב (23 מיליון צפיות בערוץ היוטיוב של פרץ, ו-24 מיליון בערוץ היוטיוב של עומר אדם). סרטון השיר "היא רק רוצה לרקוד" באתר יוטיוב מילות השיר "היא רק רוצה לרקוד" באתר שירונט משה פרץ ועומר אדם בדואט: "היא רק רוצה לרקוד" באתר בטריבונה, 27 ביולי 2015 פז מור, מסביב לעולם עם "היא רק רוצה לרקוד", באתר ynet, 25 בספטמבר 2016 משה פרץ ועומר אדם שרים "היא רק רוצה לרקוד". האזינו, באתר וואלה, 27 ביולי 2015 דודי פטימר, ‏מיוחד לראש השנה: הסיפורים מאחורי 25 הדואטים הגדולים במוזיקה הישראלית, באתר מעריב אונליין, 26 בספטמבר 2022 התקווה לריו: מדליות זהב וכסף לנבחרת באל' אירופה, באתר ערוץ הספורט, 19 ביוני 2016 ובמקום הראשון: 'היא רק רוצה לרקוד' הדואט של משה פרץ ועומר אדם! באתר מעריב, 18 באפריל 2018